Carsten Rahbek
Carsten Rahbek (født 3. marts 1965, Gentofte) er en dansk zoolog og professor i makroøkologi på Københavns Universitet.

Uddannelse og karriere 
Rahbek blev uddannet zoolog på Københavns Universitet i 1992, og han læste efterfølgende en Ph.D. i biogeografi, som han færdiggjorde i 1995. Herefter blev han ansat som adjunkt på Zoologisk Museum under Københavns Universitet. I 1998 blev han forfremmet til lektor, og blev samtidig kurator for fugle på museet. I 2005 blev han professor MSO samme sted, og i 2008 blev han udnævnt til fuld professor på Biologisk Institut på KU.

Siden 2010 har han været leder for Danmarks Grundforskningsfonds Center for Center for Makroøkologi, Evolution og Klima.

Han har udgivet over 350 videnskabelige artikler, hvoraf over 20 er bragt i de anerkendte tidsskrifter Science og Nature. Hans h-index er 71. I 2017 var han blandt de 20 højest lønnede personer på Københavns Universitet med en årsløn på 1.365.900 kr.

Hæder 
Priser
2010: EliteForsk-prisen
2013: Villum Kann Rasmussens Årslegat til Teknisk og Naturvidenskabelig Forskning
2019: Dansk Magisterforenings forskningspris inden for naturvidenskab

Medlemskaber af videnskabsakademier
2002: International Ornithologists' Union
2006: Videnskabernes Selskab

Referencer 

Professorer fra Københavns Universitet
Zoologer fra Danmark
Modtagere af Villum Kann Rasmussens Årslegat til Teknisk og Naturvidenskabelig Forskning
Modtagere af EliteForsk-prisen
Medlemmer af Videnskabernes Selskab
Alumni fra Københavns Universitet